## Carlos Mazón assistix a la Junta Directiva de la Confederació Espanyola de Transport amb Autobús

*** Realça la inversió de 365 milions en la xarxa d’autobusos de la Generalitat en l’àrea metropolitana de València i destaca la incorporació progressiva de 600 nous autobusos, en la seua majoria híbrids i elèctrics
* Agraïx la labor de les empreses de transport que han donat servici a més de 4,3 milions de viatgers després de les riuades**

**Valencia.**

El president de la Generalitat, Carlos Mazón, ha assistit a la reunió de la Junta Directiva de la Confederació Espanyola de Transport amb autobús (CONFEBUS), a on ha agraït la labor del sector del transport per carretera que ha fet 127.330 expedicions i ha donat servici a més de 4.330.000 viatgers amb els autobusos substitutius després de les riuades.

Així mateix, ha fet extensiu este agraïment a les empreses d’altres autonomies que han estat treballant a València, com les de la Comunitat de Madrid que, segons ha assenyalat “deixaran de prestar servici demà després de la reobertura del 100 % de les línies de Metrovalencia”.

El cap de l’executiu valencià ha subratllat el “ferm compromís del Consell pel transport públic i per una mobilitat equilibrada promovent mesures per a minimitzar la contaminació, la reducció d’emissions de gasos d’efecte d’hivernacle, l’eficiència energètica en el nostre teixit productiu i fomentar l’economia circular i l’economia verda”.

En este sentit ha ressaltat la inversió de 365 milions en els pròxims 10 anys en la xarxa d’autobusos de la Generalitat en l’àrea metropolitana de València i “la incorporació progressiva de 600 autocars, en la seua majoria híbrids i elèctrics, garantint que els ciutadans tinguen una connexió interurbana moderna, eficaç, eficient, sostenible i accessible”.

Fecha: 26/06/2025